### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen traf beslutning om ændring af styrelsesvedtægten i januar 2022, som følge af oprettelsen af Unge- og Beskæftigelsesudvalget. Efterfølgende blev borgerrådgiverfunktionen indføjet i august og nu udestår en korrektion af vederlagsbestemmelserne og mindre tilretninger.

Ændringer i styrelsesvedtægten skal behandles to gange i Kommunalbestyrelsen.

## Indstillinger

Direktøren indstiller at forslag til ændret styrelsesvedtægt godkendes.

## Behandling

Direktionen, Kommunalbestyrelsen, Kommunalbestyrelsen.

## Sagsfremstilling

Som bilag vedlægges forslag til revideret styrelsesvedtægt. I bilaget er de forslåede ændringer skrevet med grøn og kursiv og der er med fodnoter redegjort nærmere for ændringsforslagene. For en god ordens skyld vedlægges også den nugældende styrelsesvedtægt. De forslående ændringer er følgende:

*§7*

Der forslås indskrevet en præcisering af gældende ret, hvorefter det er en betingelse, at et medlem har stemt imod et forslag, før det er muligt for medlemmet at få sin afvigende mening tilført protokollen.

*§ 10*

Sproglige til rettelser og præciseringer, og i stk. 20 ændres formuleringen til, at udvalget har det overordnede ansvar på energiområdet i stedet for, som det står i dag, at udvalget skal varetage den umiddelbare forvaltning ved at udarbejde forslag og indstille. Ændringsforslaget er i overensstemmelse med gældende praksis, hvor den umiddelbare forvaltning udøves af Teknik- og Miljøudvalget.

*§ 16*

Under stk. 7 er tilføjet "Klima og energi", jf. ovenstående under § 10.

*§§ 21 og 22*

De eksisterende formuleringer er ikke i overensstemmelse med de ændringer, der trådte i kraft i vederlagsbekendtgørelsen pr. 1. januar 2022. Der er tale om ufravigelig lovgivning, som der også er blevet administreret efter. Ændringerne er således en formalitet for at bringe styrelsesvedtægten i overensstemmelse med lovgivningen.

*Samtlige stående udvalg*

Der forslås en enslydende præcisering af de enkelte stående udvalgs rolle i forhold til anlæg inden for eget ressort område. Der er tale om en kodificering af praksis.

## Økonomiske konsekvenser

Ingen.

##

### Sagens forløb

14-10-2022 Direktionen
Anbefales.